મુંબઇ: જીએસટીમાં નાના અને મધ્યમ કદના નિકાસકારોએ ચિંતા વ્યક્ત કરી છે. આ નિકાસકારોએ સરકારને હાલના નિકાસ વેપાર સંબંધી હિતોને જીએસટી બાદ પણ જાળવી રાખવા વિનંતી કરી છે. તેઓનું કહેવું છે કે એક્સપોર્ટ પ્રમોશન કાઉન્સિલ નાના નિકાસકારોનાં હિતોને ધ્યાનમાં લેતી નથી અને સરકાર દ્વારા આપવામાં આવતાં તમામ નિકાસ પ્રોત્સાહનોનો લાભ મોટા નિકાસકારો દ્વારા મેળવી લેવાય છે. નાના અને મધ્યમ કદના નિકાસકારોએ પોતાનાં નિકાસનાં હિતોને ધ્યાનમાં રાખવા તથા સરકાર સમક્ષ સંયુક્ત રીતે રજૂઆત કરવા ટીમ ફોર ચેન્જ મેક ગ્રૂપ બનાવ્યું છે.